कैराना लोकसभा और नूरपुर विधानसभा उपचुनाव में ईवीएम खराबी को लेकर भाजपा के साथ ही अन्य पार्टियों ने चुनाव आयोग से शिकायत की है। ईवीएम में गड़बड़ी के बारे में मुजफ्फरनगर व सहारनपुर डीएम का कहना है कि भीषण गर्मी के कारण वीवीपैट मशीनों के सेंसर में गड़बड़ी आ रही है। उन्होंने दावा किया 15 मिनट में सभी मशीनें बदल दी जा रही हैं। सहारनपुर डीएम के अनुसार अब तक 249 मशीनें बदली जा चुकी हैं। अभी भी यह क्रम जारी है।